ഗരാബാഗ്ലർ ശവകുടീരം

ഗരാബാഗ്ലർ ഗ്രാമത്തിലെ ശവകുടീരം () - അസർബൈജാനിലെ കാൻഗർലി റയോണിലെ ഗരാബാഗ്ലർ ഗ്രാമത്തിൽ സ്ഥിതി ചെയ്യുന്ന ഒരു ശവകുടീരമാണ്. നാഖ്ചിവന്റെ വടക്ക്-പടിഞ്ഞാറൻ ഭാഗത്ത് നിന്ന് 30 കിലോമീറ്റർ അകലെയാണിതു സ്ഥിതിചെയ്യുന്നത്. ഭാഗികമായി പൊളിച്ചുമാറ്റപ്പെട്ട ഈ ശവകുടീരം പതിനാലാം നൂറ്റാണ്ടിന്റെ ആദ്യ പകുതിയിൽ നിർമ്മിക്കപ്പെട്ടതും അർദ്ധവൃത്താകൃതിയിൽ പന്ത്രണ്ട് വശങ്ങളുള്ള ഒരു സിലിണ്ടർ രൂപത്തിലുള്ളതുമാണ്. ആന്തരിക ഭാഗം വൃത്താകൃതിയിലുള്ള ഈ ശവകുടീരത്തിന് 30 മീറ്റർ ഉയരമുണ്ട്. താഴ്ഭാഗം ചതുരാകൃതിയിൽ അടിത്തറയുള്ള രണ്ട് മിനാരങ്ങൾ ശവകുടീരത്തിൽ നിന്ന് 30 മീറ്റർ അകലെയായി സ്ഥിതിചെയ്യുന്നു. മിനാരങ്ങളുടെ ഘടന പന്ത്രണ്ടാം നൂറ്റാണ്ടിലേതാണ്.

ഒരു ശവകുടീരം, രണ്ട് മിനാരങ്ങൾ, അവയ്ക്കിടയിലുള്ള ഈ സ്മാരകത്തിന്റെ അവശിഷ്ടങ്ങൾ എന്നിവ ഉൾപ്പെടുന്നതാണ് ഗരാബാഗ്ലർ ശവകുടീര സമുച്ചയം. മിനാരങ്ങളുടെ ചരിത്രം ഏകദേശം പന്ത്രണ്ടാം നൂറ്റാണ്ടിന്റെ അവസാനത്തിലും പതിമൂന്നാം നൂറ്റാണ്ടിന്റെ തുടക്കത്തിലുമുള്ളതാണ്. ശവകുടീരത്തിന്റെ രണ്ട് മിനാരങ്ങളെ ബന്ധിപ്പിക്കുന്ന ഒരു പ്രവേശനദ്വാരത്തിന്റെ ഘടന പതിനാലാം നൂറ്റാണ്ടിലേതാണ്. ഈ ചെറിയ പോർട്ടലിൽ ഗോഡേ ഖതുന്റെ ഒരു പേരുണ്ട്. ഈ ഗോഡേ ഖത്തുൻ അബാക്ക ഖാന്റെ (1265-1282) ഭാര്യയായിരുന്നുവെന്ന് കണക്കാക്കപ്പെടുന്നു. പന്ത്രണ്ടാം നൂറ്റാണ്ടിലും പതിമൂന്നാം നൂറ്റാണ്ടിലും നിർമ്മിച്ച പുതിയ സമുച്ചയങ്ങൾക്കുള്ളിൽ ഗോഡേ ഖാത്തൂണിന്റെ ബഹുമാനാർത്ഥം പണിയുകയെന്ന ലക്ഷ്യത്തോടെ ഒരു വാസ്തുശില്പി അന്ന് ഈ സ്മാരകം പണിതുവെന്ന നിഗമനത്തിലെത്താം. ഇത് ശരിയാണെങ്കിൽ, ഈ കെട്ടിടം ഗോഡേ ഖാത്തൂണിന്റെ ബഹുമാനാർത്ഥം നിർമ്മിച്ചതാകാം.

സ്മാരകത്തിന്റെയും അതിന്റെ മിനാരങ്ങളുടെയും ചരിത്രം പന്ത്രണ്ടാം നൂറ്റാണ്ടിലേതാണ്. അതിന്റെ ശൈലിയും നിർമ്മാണ രീതികളും അബു സെയ്ദ് ബഹാദൂർ ഖാന്റെ (1319-1335) ഭരണകാലത്തേതാണ്.

 അവലംബം 

വർഗ്ഗം:ഇസ്ലാമിക വാസ്തുകല
വർഗ്ഗം:അസർബൈജാനിലെ മോസെലിയെങ്ങൾ
വർഗ്ഗം:അസർബൈജാനിലെ വിനോദസഞ്ചാര കേന്ദ്രങ്ങൾ